dwar l-abbozz ta' baġit ta' emenda Nru 4/2007 ta' l-Unjoni Ewropea għas-sena finanzjarja 2007 Taqsima III – Kummissjoni Kumitat għall-Baġit MOZZJONI GĦAL RIŻOLUZZJONI TAL-PARLAMENT EWROPEW dwar l-abbozz ta' baġit ta' emenda Nru 4/2007 ta' l-Unjoni Ewropea għas-sena finanzjarja 2007, Taqsima III – Kummissjoni Il-Parlament Ewropew , – wara li kkunsidra l-Artikolu 272 tat-Trattat KE u l-Artikolu 177 tat-Trattat Euratom, – wara li kkunsidra r-Regolament (KE, Euratom) Nru 1605/2002 tal-Kunsill tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej ĠU L 248, 16.9.2002, p. 1. , u b'mod partikolari l-Artikoli 37 u 38 tiegħu, – wara li kkunsidra l-baġit ġenerali ta' l-Unjoni Ewropea għas-sena finanzjarja 2007, kif ġie adottat b'mod finali fl-14 ta' Diċembru 2006 ĠU L 77, 16.3.2007. , – wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod ĠU C 139, 14.6.2006, p. – wara li kkunsidra l-Abbozz Preliminari ta' Baġit ta' Emenda Nru 3/2007 ta' l-Unjoni Ewropea għas-sena finanzjarja 2007, li l-Kummissjoni ppreżentat fit-13 ta' April 2007 ( SEC(2007)0476 ), – wara li kkunsidra l-Abbozz ta' Baġit ta' Emenda Nru 4/2007, li l-Kunsill stabbilixxa fit-18 ta' Ġunju 2007 (10966/2007 – C6 0195/2007), – wara li kkunsidra l-Artikolu 69 u l-Anness IV tar-Regoli ta' Proċedura tiegħu, – wara li kkunsidra r-rapport tal-Kumitat għall-Baġits ( A6-0268/2007 ), A. billi huma meħtieġa aġġustamenti sabiex l-istruttura baġitarja u l-allokazzjonijiet neċessarja għall-iffinanzjar ta' l-Aġenzija Eżekuttiva għall-Kompetittività u l-Innovazzjoni jkunu jistgħu jitqiesu u jiġu implimentati fil-baġit ta' l-Unjoni Ewropea għall-2007; B. billi l-Abbozz ta' baġit ta' emenda jipprovdi wkoll għal modifiki għall-istruttura tal-baġit bħala riżultat ta' l-estensjoni tal-mandat ta' l-Aġenzija Eżekuttiva għall-Edukazzjoni, l-Awdjoviżiv u l-Kultura, kif ukoll għall-modifika tal-pjanijiet ta' twaqqif ta' tliet aġenziji oħra: Eurojust, l-Aġenzija Ewropea għad-Drittijiet Fundamentali u Frontex, C. billi l-iskop ta' l-Abbozz tal-baġit ta' emenda Nru 4/2007 huwa li dawn ir-riżorsi baġitarji jiddaħħlu fil-baġit ta' l-2007, Jinnota l-Abbozz ta' baġit ta' emenda Nru 4/2007; Ifakkar li l-approprjazzjonijiet għall-Aġenziji Eżekuttivi huma mħallsa mill-baġit operattiv tal-programm ikkonċernat; Japprova bla emendi l-Abbozz ta' baġit ta' emenda Nru 4/2007; Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni. L-għan ta' l-Abbozz tal-Baġit ta' Emenda 4/2007 (ippreżentat mill-Kummissjoni bħala PDAB 3/2007) huwa li jistabbilixxi l-istruttura baġitarja meħtieġa u l-allokazzjonijiet li jippermettu l-iffinanzjar ta' l-Aġenzija Eżekuttiva għall-Kompetittività u l-Innovazzjoni fl-2007. Il-Baġit ta' Emenda attwali jipprevedi modifiki ulterjuri għall-istruttura tal-baġit bħala riżultat ta' l-estensjoni tal-mandat ta' l-Aġenzija Eżekuttiva għall-Edukazzjoni, l-Awdjovizwal u l-Kultura; u l-modifika tal-pjanijiet ta' stabbiliment ta' l-istaff ta' tliet aġenziji oħra: Eurojust, l-Aġenzija Ewropea għad-Drittijiet Fundamentali u Frontex. Il-Kontenut: A) L-AĠenzija Eżekuttiva għall-Kompetittività u l-Innovazzjoni Il-punti tal-baġit li ġejjin iridu jiddaħħlu: – 02 01 04 30 – L-Aġenzija Eżekuttiva għall-Kompetittività u l-Innovazzjoni - Sussidju mill-Programm ta' Qafas għall-Kompetittività u l-Innovazzjoni – Programm ta' Imprenditorjat u Innovazzjoni – 06 01 04 32 – L-Aġenzija Eżekuttiva għall-Kompetittività u l-Innovazzjoni - Sussidju mill-Programm Marco Polo II It-titlu tal-punt tal-baġit eżistenti 06 01 04 30 se jiġi emendat kif ġej: – 06 01 04 30 – L-Aġenzija Eżekuttiva għall-Kompetittività u l-Innovazzjoni - Sussidju mill-Programm ta' Qafas għall-Kompetittività u l-Innovazzjoni – 'Enerġija Intelliġenti – Programm Ewropa' L-allokazzjonijiet tal-punti tal-baġit li ġejjin se jiġu aġġustati kif xieraq: – 02 01 04 04 – Il-Programm ta' Qafas għall-Kompetittività u l-Innovazzjoni - Programm ta' Imprenditorjat u Innovazzjoni – Immaniġġjar amministrattiv ta' l-infiq – 02 02 01 – Il-Programm ta' Qafas għall-Kompetittività u l-Innovazzjoni - Programm ta' Imprenditorjat u Innovazzjoni – 06 04 06 – Il-Programm ta' Qafas għall-Kompetittività u l-Innovazzjoni, il-Programm 'Enerġija Intelliġenti – Ewropa' Fl-2007, l-Aġenzija Eżekuttiva għall-Kompetittività u l-Innovazzjoni se jkollha staff ta' 35 aġent statutorju fil-pjan ta' stabbiliment ta' l-istaff, li minnhom se jkun hemm 11-il uffiċjal issekondat mill-Kummissjoni; fil-preżent l-istaff statutorju ta' l-Aġenzija Eżekuttiva għall-Enerġija Intelliġenti huwa ta' 16-il Aġent temporanju li minnhom 5 huma uffiċjali ssekondati mill-Kummissjoni. b) Modifika ta' l-istruttura tal-baġit ta' l-Aġenzija Eżekuttiva għall-Edukazzjoni, l-Awdjoviżwal u l-Kultura (EACEA) Il-mandat ta' l-Aġenzija Eżekuttiva għall-Edukazzjoni, l-Awdjoviżwal u l-Kultura (EACEA) ġie estiż mid-Deċiżjoni tal-Kummissjoni 2007/114/KE tat-8 ta' Frar 2007, biex tinkludi l-immaniġġjar tal-programmi Youth u Erasmus Mundus li fihom huma involuti l-benefiċjarji ta' l-IPA (l-Istrument għall-Pre Adeżjoni). Sabiex takkomoda din il-bidla fl-istruttura tal-baġit, qiegħed jiġi propost li fil-baġit 2007 jinħoloq il-punt li ġej: – 22 01 04 30 Aġenzija Eżekuttiva għall-Edukazzjoni, l-Awdjoviżwal u l-Kultura — Sussidju għall-programmi ta' l-intestatura 4 fil-politika ta' tkabbir. c) Modifika tal-pjan ta' stabbiliment ta' l-istaff ta' Eurojust Fil-baġit ta' l-Unjoni Ewropea għall-2007, l-awtorità baġitarja emendat is-somma allokata għall-Eurojust, li telgħet għal EUR 18,4 miljun meta mqabbla mas-EUR 17-il miljun li kienu ddaħħlu fl-abbozz tal-baġit preliminari. Sabiex jintuża l-livell ta' approprjazzjonijiet awtorizzati mill-Awtorità Baġitarja, Eurojust jitlob li jżid l-istaff tiegħu minn 144 għal 147. d) Modifika tal-pjan ta' stabbiliment ta' l-istaff ta' l-Aġenzija ta' l-Unjoni Ewropea għad-Drittijiet Fundamentali (FRA) Il-bidla taċ-Ċentru Ewropew ta' Monitoraġġ kontra r-Razziżmu u l-Ksenofobija (EUMC) għall-Aġenzija ta' l-Unjoni Ewropea għad-Drittijiet Fundamentali (FRA) iġġib magħha mandat usa' meta mqabbel ma' l-istruttura attwali ta' l-EUMC. Il-ħidma ta' l-esperti l-ġodda se teħtieġ li jiġu reklutati aktar speċjalisti fil-livell Universitarju. Għalhekk l-Aġenzija tipproponi distribuzzjoni aħjar tal-karigi bejn Amministraturi u Assistenti, billi ttejjeb il-Pjan ta' stabbiliment ta' l-istaff flimkien mat-tnaqqis ta' l-għadd totali ta' karigi (minn 50 għal 46 kariga). e) Modifika tal-pjan ta' stabbiliment ta' l-istaff ta' l-Aġenezija Ewropea għall-Immaniġġjar tal-Koperazzjoni Operattiva Mal-Fruntieri Esterni ta' l-Istati Membri ta' l-Unjoni Ewropea (FRONTEX) Fil-baġit ta' l-Unjoni Ewropea għall-2007, l-awtorità baġitarja allokat somma addizzjonali ta' EUR 12,8 miljun bħala riżerva għal Frontex. Is-somma addizzjonali (+60%) ingħatat lill-Aġenzija biex twettaq aħjar il-ħidmiet tagħha. Madankollu, ebda bidla korrispondenti ma saret fil-pjan ta' stabbiliment ta' l-istaff. Il-Kummissjoni targumenta li r-rilaxx futur tal-fondi addizzjonali fir-riżerva (għadhom pendenti) se jkunu meħtieġa għal Frontex biex din twettaq l-attivitajiet stabbiliti fil-Programm ta' Ħidma 2007 rivedut. Għalhekk, issa qed jipproponu li jżidu l-pjan ta' stabbiliment ta' l-istaff minn 34 għal 49, kif imsemmi fl-istess dokument. PROĊEDURA L-abbozz ta' baġit ta' emenda Nru 4/2007 ta' l-Unjoni Ewropea għas-sena finanzjarja 2007 Kumitat risponsabbli Data tat-tħabbir fis-seduta plenarja Kumitat(i) mitlub(a) jagħtu opinjoni Data tat-tħabbir fis-seduta plenarja Rapporteur(s) Data tal-ħatra Ir-rapporteur(s) preċedenti Data meta l-Kunsill stabbilixxa l-abbozz ta' baġit ta' emenda Data meta l-Kunsill bagħat l-abbozz ta' baġit ta' emenda Diskussjoni fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut/i preżenti għall-votazzjoni finali Sostitut(i) skond l-Artikolu 178(2) preżenti għall-votazzjoni finali Kummenti (disponibbli b'lingwa waħda biss)
Extracted from 14692930__REPORT__A6-2007-0268__MT.txt